***Ja a moja dedina Vidiná***

Je dôležité niekam patriť. Vedieť, odkiaľ pochádzam. K niečomu prináležať. V našej materskej škole sa snažíme pestovať pozitívny a láskyplný vzťah k domovine, k rodnému mestu, či miestu v ktorom žijem. V rámci výchovnovzdelávacieho procesu prostredníctvom témy – Ja a moja dedina, u detí podnecujeme záujem o poznávanie súčasnosti a histórie našej obce - Vidiná.

*Oboznámte deti so symbolmi dediny*- Erb Vidiná



Erb obce tvorí červený štít, v ktorom zo zlatej oblej pažite vyrastajúce tri zlaté klasy, nad ktorými sa vznášajú tri zlaté hviezdy.

Obec Vidiná sa nachádza na juhu stredného Slovenska a 3,5 km od okresného mesta Lučenec.

Obec leží na aluviálnej nive Krivánskeho potoka. Klimaticky patrí do mierne suchej oblasti. V širšom okolí obce sú rozšírené usadeniny alúvia Krivánskeho potoka, ktoré pozostávajú z piesčitých a hlinitých štrkov, hliny a ílu. Tradícia hovorí, že práve geologické pomery územia podmienili vznik obce (prví obyvatelia sa zaoberali hrnčiarstvom).

Pôvodný porast na okolí tvorili v minulosti teplomilné hrabové dubiny a dubohrabiny. Dnes je chotár z väčšej časti odlesnený.

•Viete kto je starosta obce Vidiná? *Ján Šupica*

•Kto je to starosta a akú má úlohu v obci? *Starosta je najvyšší predstaviteľ obce, je volený občanmi v priamych voľbách. Vykonáva obecnú správu a zastupuje obec navonok.*

Najvýznamnejšou dominantou obce je *barokový kaštieľ*. Neoddeliteľnou súčasťou tejto kultúrnej pamiatky je i park s množstvom vzácnych drevín - Vidinské platany v areáli parku kaštieľa .



*Park pri kaštieli*



Významnou kultúrnou pamiatkou je *rímsko-katolícky kostol Božského srdca Ježišovho*.



Ďalej je to *baroková evanjelická zvonica*. Dedinská zvonica.




Obec má aj obecnú knižnicu, poštu.

Viete kde nájdete knižnicu, poštu? Boli ste tam už s pani učiteľkami.

*•Spoznávajte miesto svojho bydliska počas vychádzok* – architektúru obce, prírodné prostredie, dominanty obce, významné budovy, objekty a ich význam.

*•Získané poznatky skúste vyjadriť prostredníctvom rôznych umeleckých prostriedkov* a to maľbou, či výrobou dediny z technického materiálu. (Nakreslite, namaľujte čo ste videli počas prechádzky).



Označenie s hviezdičkou je VIDINÁ

V Prílohe nájdete *erb Vidinej* – vyfarbite ho, pokúste sa ho nakresliť.

*Mapa Vidinej -* Nájdite cestu od svojho domu k MŠ, ...k OÚ, ...k pošte .

Ktorá cesta je najdlhšia a ktorá najkratšia? Vyznačujte s farebnými ceruzkami každú trasu.

<https://mapa.zoznam.sk/objekty-m16> - aj na tejto mape môžete trochu poblúdiť prštekom.